JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Palestiinlaste terrorirünnakud jätkuvad
Valitsuskoalitsioon balansseerib noateral
Netanyahu kohtuprotsess endiselt pooleli
Kaks terroristi,
kes eelmine nädal Eladi linnas surmava terrorirünnaku sooritasid,
on tabatud ja politsei avalikustas mõlema peamise kahtlustatava nimed.
Nad pärinevad Jenini piirkonnast, Kesk-Iisraelis.
Politsei on vahistanud veel 15 isikut,
keda kahtlustatakse tapatööde autorite abistamises.
Rünnakus hukkus kolm ja sai viga veel seitse inimest,
kellest üks on endiselt kriitilises ja teine tõsises seisundis.
Rünnakud toimusid linna erinevais paigus,
mõlemad palestiinlased olid relvastatud kirveste ja nugadega.
Mehed ründasid amfiteatriga pargis,
kus paljud pered tähistasid riigi 74. iseseisvuspäeva.
Pärast rünnakut kohtus peaminister Naftali Bennett
kaitseaparaadi tippjuhtidega, et olukorda hinnata
ning otsustas tõhustada Juuda ja Samaaria piirkonna vägesid veelgi.
Gazat valitseva Hamasi esindaja aga ülistas rünnakut,
nimetades seda kangelaslikuks ja kvaliteetseks operatsiooniks,
mis oli tõsiseks löögiks okupatsioonile ja selle julgeolekusüsteemile.
Fakti, et rünnaku ohvreist jäi maha kokku 16 last,
Hamasi avalduses ei mainitud.
Venemaa välisminister Sergei Lavrov võrdles Ukraina presidendi juudi juuri
natside juhi Adolf Hitleriga, kes olevat Lavrovi väitel samuti juudi verd olnud,
ja püüdis õigustada sellega
Venemaa sõjategevust ja inimõigusrikkumisi Ukrainas.
Venemaa president Vladimir Putin
on varem põhjendanud Ukraina ründamist
vajadusega puhastada riik natsidest,
kuid juutide kõrvutamine natsidega oli paljuski ennekuulmatu.
Lavrovi avaldus viis võimsa vastulausete laineni nii tema enda
kui ka Venemaa sõjategevuse vastu nii Iisraelis kui mujal maailmas.
Ka Venemaa juudikogukonnad väljendasid jõulist kriitikat
ja nõudsid välisministrilt avalikku vabandamist.
Seda ei tulnud kunagi,
kuid ebatavalisel kombel vabandas Venemaa president Putin
neljapäeval välisminister Lavrovi süüdistavate märkuste eest,
teatas Iisraeli peaministri büroo.
Bennett võttis vabanduse vastu, kuid tuleb siiski märkida,
et Venemaa enda meedias seda ei mainitud.
Selle asemel teatas Kremli esindaja, et ministeerium pööras tähelepanu
Iisraeli välisministri Yair Lapidi ajalooga vastuolus olevaile märkustele
mis selgitavat paljuski Iisraeli praeguse valitsuse toetuse suunda
Kiievi uusnatside valitsusele.
Hoolimata Venemaa presidendi ametlikust vabandusest Iisraelile,
on maadevahelised suhted pingestumas.
Venemaa Välisministeeriumi esindaja Maria Zahharova väitel
võitlesid Iisraeli palgasõdurid parem- äärmusliku Azovi rügemendi ridades,
keda Moskva peab uusnatsideks.
Venemaa tahtis, et Iisrael mõistaks sedagi,
et suhted kahe riigi vahel pole enam iseenesestmõistetavad,
sest välisministri asetäitja Mihhail Bogdanov
oli kutsunud samal ajal visiidile Hamasi tippjuhid.
Nende arutelude põhiteemaks olid Jeruusalemm ja eriti Templimägi,
kus kevade vältel toimunud märulid
on tõstatanud nii Jordaania kui teiste islamirühmituste nõuded
kuulutada Templimägi
vaid islamiusku tunnustavate rühmade omandiks.
Hamasi juhtkond tahtiski visiidi käigus kindlustada ka Venemaa toetust
kunagi ÜRO Julgeolekunõukogusse ja Peaassambleesse toodavale
resolutsioonieelnõule Templimäe staatuse kohta.
Kuigi jõusuhted Iisraeli valitsuse ja opositsiooni vahel
on hetkel tasakaalus, kus mõlemal on 60 esindajat,
on valitsuse ellujäämine noateral.
Kaalukeeleks oleva araabia partei Ra'ami esindajad
pole sugugi ühel nõul selle suhtes,
kuidas hääletada opositsioonis oleva Likudi fraktsiooni eelnõu suhtes
valitsus laiali saata ja uued valimised korraldada.
Kui araabiapartei jääb ühtseks,
ei tähenda see veel valitsuse ellujäämist ja ühtsena jätkamist,
sest 9. mail alanud suveistungjärk kestab juuli lõpuni.
Selle vältel peab valitsus tooma parlamenti mitmed eelnõud,
mille suhtes ei olda ühel nõul isegi valitsusparteide seas,
nii et Bennetti-Lapidi kooslust ootavad lähikuudel ees
rasked poliitilised ajad.
Valitsuse süvenevat lootusetust kujutas hästi see,
et suurima valitsuspartei Yesh Atidi fraktsiooni juht
teatas kõigile valitusparteide rahvaesindajaile,
et keegi ei tohi puududa üheltki hääletusistungilt.
Erandid on lubatud vaid juhtumeil,
kui rahvaesindaja suudab kindlalt teatada mõne opositsiooni esindaja,
kes samuti istungilt puudub.
Iisraeli praegune valitsus
on lisaks Venemaale sattunud ka USA valitsuse kriitikatulle,
kuna peaminister Naftali Bennett teatas valitsuse heakskiidust
ca 4000 uue kodu ehitamisplaanile Juudas ja Samaarias
ehk nn Läänekalda piirkonnas.
Veel pole selge, kas see mõjutab
president Joe Bideni plaane lähikuudel Iisraeli külastada,
kuid vihjeid suhete halvenemise kohta
andis USA suursaadik Iisraelis Tom Nides, kes mainis,
et plaan on äärmiselt rumal
ja nõrgendab vältimatult kahe riigi lahenduse realiseerumist.
Leevendamaks esile kerkinud viha- ja rahulolematusavaldusi
teatas Iisraeli kaitseminister Benny Gantz,
et kaalub üle 1000 kodu ehitusloa andmist palestiinlastele
ning just Juuda ja Samaaria C-aladele,
mis on Oslo 2 lepingu järgi täielikult Iisraeli kontrolli all.
Otsuse saatus Knesseti hääletusel
saab praeguse valitsuse olemasolu nurgakiviks,
sest araabia partei teatas juba ette,
et on vastu 4000 uue elamu ehitamisele.
Parlamendi opositsioon on aga vastu 1000 kodu ehitusele palestiinlastele,
põhjendades, et see oleks preemiaks terroristidele,
kes äsja Eladi linnas inimesi tapsid.
Iisraeli riigi esimene naispeaminister Golda Meir
olevat olnud palestiinlaste meelest juurtelt palestiinlane, mitte juut.
Tema neiupõlvenimi oli Goldie Mabovitch,
hiljem Myerson ja lõpuks Meir.
Väidete autor Mohammed Hadid põhjendab oma oletust
Inglise Thames TV intervjuuga 1970. a,
kus pr Meir olevat rääkinud, et on uhke oma palestiina päritolu üle.
Ta ütles samuti, et tal olevat olnud palestiina pass ligi 30 aastat.
See ei tee temast siiski palestiinlast,
sest vastavaid passe oli toona, Briti Palestiina mandaadi ajal kõigil,
kui piirkonnas elasid üksnes palestiinlaste nime kandvad juudid,
araablased ja kristlased.
Selle passi vahetas proua Meir Iisraeli oma vastu kohe,
kui riik 1948. a iseseisvus.
Palestiinlased on varemgi hiilanud
selliste ajalooliste isikute identiteedi muutmiskampaaniatega.
Kui neid uskuda,
olid kõik Vana Testamendi patriarhid alates Noast ja Aabrahamist,
sh meie kristluse keskne isik Jeesus Naatsaretlane, moslemid,
ning kõik kirikud ja sünagoogid islami mošeed.
Ekspeaminister ja praegune opositsioonijuht,
Likudi esimees Benjamin Netanyahu kinnitas oma toetajaile,
et ei allkirjasta prokuröriga mingit kokkulepet,
vaid jätkab kohtuvõitlust lõpuni.
Netanyahu sõnul pole asi süüdistusis, vaid poliitikas,
sest talle on alati vihjatud võimalust
vältida kõiki süüdistusi ja võimalikku vanglakaristust,
kui ta mõneks aastaks poliitikast loobub.
Opositsioonijuht on kindel selleski,
et praegune valitsus peagi kokku variseb ja ees on uued valimised,
sest enamus parlamendis on juba kaotatud
ja valitsus seisab püsti
vaid tänu Iisraeli riigi hävitamist taotlevale terrorirühmitusele.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee